OpenLLM-France/wikimedia huggingface dataset:
# Font de l'Hereu

Font de l'Hereu és un jaciment arqueològic prehistòric situat a la Granadella. Va ser trobat l'any 2010 degut al projecte de millora de la carretera C-242. La prospecció va ser dirigida per l'arqueòloga Daria Calpena.

## Situació geogràfica i geològica

EL jaciment està situat al municipi de la Granadella, a la comarca de Les Garrigues. Les seves coordenades UTM són X: 306771.80, Y: 4579757.66 i es troba a una altitud de 530 m sobre el nivell del mar. Concretament, està situat a una explotació agropecuària de camps de conreu d'ametllers a banda i banda de la carretera C-242 que va de Reus a Fraga. La zona esta força explotada amb sectors erms, vora la carretera.

## Descobriment i historiografia del jaciment

Per una part, es tenen referències orals de Mateu Esqueda i Ribes del Grup Cultural de Granyena de Les Garrigues i de Xavier Martí de la Granadella.
Per altra banda, l'any 2010 es va realitzar una prospecció visual degut al projecte de millora de la carretera C-242. El qual va passar a una actuació de control promogut per INECO-INPASA, amb l'arqueòloga Daria Calpena com a directora. Aquest es va realitzar des del 25 de novembre fins al 10 de desembre del mateix any.

## Descripció

El jaciment està datat del Paleolític Mitjà. Més concretament, les diverses restes trobades de possible atribució paleolítica el situaria al Mosterià. Font de l'hereu està format únicament per una habitació sense estructures.

## Les troballes

Es va localitzar en superfície un conjunt d'esclats de sílex retocats i actualment estan ubicats a La Granadella per Xavier Martí.

## Referències

* ↑ ««eGIPCI (eGestió Integral del Patrimoni Cultural Immoble)».».
# Cenerentola

Cenerentola (títol original en italià; traduïble al català com Ventafocs) és una òpera (denominada fiaba musicale) en tres actes, amb música d'Ermanno Wolf-Ferrari i llibret de Maria Pezzè-Pascolato, basada en el cèlebre conte del mateix nom de Charles Perrault. Es va estrenar al Teatre la Fenice de Venècia el 22 de febrer de 1900.
L'estrena no va ser gens reeixida. Dos anys més tard es va estrenar en alemany a Múnic, i amb èxit, impulsant la carrera operística del jove compositor.

## Personatges

| Personatge | Veu | Repartiment de l'estrena, 22 de febrer de 1900 (director: Edoardo Vitale) |
| El rei | baix | Roberto Tamanti |
| La reina | mezzosoprano | Maria Leonardi |
| Rubino, anomenat Pallido | tenor | Alessandro Procacci |
| Nasturzio | baríton | Giuseppe La Puma |
| L'ambaixador | baix-baríton | Luigi Tavecchia |
| El duc de Monterotondo | baix | Ugo Giandominici |
| Ventafocs | soprano | Clara Wolf-Ferrari |
| La madrastra de la Ventafocs | contralt | Lina Brumatti |
| Pizzichina, filla de la madrastra | soprano | Rosina Giovannoni Zacchi |
| Vanerella, filla de la madrastra | soprano |
| Un Banditore | baríton | Carlo Farinetti |

## Referències

* ↑ de La Grange, Henry-Louis. Gustav Mahler: Volume 3. Vienna: Triumph and Disillusion (1904-1907) (en francès). Oxford University Press, 1999, p. 245. ISBN 0-19-315160-X.
* ↑ Almanacco de amadeusonline Arxivat 2017-02-23 a Wayback Machine., consulta: 31 de agosto de 2011

## Enllaços externs

* Llibret: «Cenerentola, fiaba musicale in tre atti». Internet Archive. [Consulta: 21 febrer 2017].
* Partitura: Ermanno Wolf-Ferrari; Charles Perrault. Aschenbrödel: musikalisches Märchen in 3 Akten (en alemany) [Consulta: 21 febrer 2017].
# Bicentenari de Bolívia

El Bicentenari de l'inici de la guerra de la independència de la República de Bolívia va tenir lloc l'any 2009. Se celebren els 200 anys de la formació de la Junta Tuitiva a la ciutat de La Paz i de la Revolució de Chuquisaca a l'actual ciutat de Sucre.
L'any 2025 se celebrarà el bicentenari de la declaració de la independència de la República de Bolívia.

## Preparatius
### La Paz

Durant l'any 2009 la ciutat de La Paz és declarada Capital Iberoamericana de la Cultura, a causa del bicentenari. El govern municipal va posar en marxa un pla per organitzar els festeigs i preparar l'ambient apropiat.

### Sucre

El Comitè Central del Bicentenari està assentat a la ciutat de Sucre. La municipalitat es troba organitzant els diversos festeigs previstos per al bicentenari.

## Vegeu també

* Bicentenari de l'Uruguai

## Referències

* ↑ (castellà) 200 anys lliures - Un foc que no s'apaga
# Calling All Cars (videojoc)

Calling All Cars (també Calling All Cars!) és un videojoc descarregable pel PlayStation Store creat per David Jaffe, creador del God of War. Va ser llançat el 10 de maig del 2007 per US$10 als EUA.

## Jugabilitat

Calling All Cars és similar a Twisted Metal, però té una pinzellada del NBA Jam.
L'objectiu del videojoc és capturar a convictes mentre es lluita contra tres altres caçadors de recompenses que intenten capturar els criminals. El videojoc ofereix un mode en línia a pantalla partida.

## Vegeu també

* Llista de videojocs de PlayStation Network

## Notes

* ↑ «PlayStation® Official Site - PlayStation Console, Games, Accessories» (en anglès). [Consulta: 14 octubre 2018].

## Enllaços externs

* (anglès) Calling All Cars a us.playstation.com
# Chuanchia labiosa

Chuanchia labiosa és una espècie de peix cipriniforme de la família dels ciprínids.

## Morfologia

* Els mascles poden assolir 25 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: riu Groc (la Xina).

## Referències

* ↑ Herzenstein S. M., 1891. Fische. A: Wissenschaftliche Resultate der von N. M. Przewalski nach Central-Asien unternommenen Reisen. Zoologischr. Theil. v. 3 (abt. 2)(3). 181-262.
* ↑ BioLib (anglès)
* 1 2 3 FishBase (anglès)
* ↑ Wang, S. (ed.), 1998. China red data book of endangered animals. Pisces. National Environmental Protection Agency. Endangered Species Scientific Commision. Science Press, Beijing, Xina. 247p.
* ↑ Chen, Y. i W. Cao, 2000. Cyprinidae: Schizothoracinae. p. 273-390. A: P. Yue, et al. (Eds).Fauna Sinica. Osteichthyes. Cypriniformes III. Science Press. Beijing. 1-661.
* ↑ Walker, K.F. i H.Z. Yang, 1999. Fish and fisheries in western China. FAO Fish. Tech. Pap. 385:237-278.
* ↑ Wu, Y. i C. Wu, 1992. The fishes of the Qinghai-Xizang Plateau. Sichuan Publishing House of Science & Technology, Chengdu, la Xina. 599 p.
* ↑ Zhang, W., 1998. China's biodiversity: a country study. China Environmental Science Press, Beijing. 476 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gigantochloa

Els bambús del gènere Gigantochloa de la subfamília bambusoideae de la família Poaceae, són plantes de clima tropical, amb rizoma simpoidal.

## Taxonomia

* Gigantochloa albociliata
* Gigantochloa apus
* Gigantochloa atroviolacea
* Gigantochloa hasskarliana
* Gigantochloa levis
* Gigantochloa pseudoarundinacea
* Gigantochloa robusta
* Gigantochloa verticillata
* etc.
# Font de l'Hermano

La font de l'Hermano és un espai públic de Sant Andreu de la Barca situat prop de la Riera de Corbera, que ha estat rehabilitat l'any 2014. Aquesta històrica font, que se situa sota de l'Escola Sant Andreu de la Barca, antigament era utilitzada per netejar roba.
Hi ha constància que el paratge conegut popularment amb el nom de la font de l'Hermano, ja en el segle XIX era un lloc freqüentat pels estiuejants i un lloc ideal per anar-hi a passar la tarda i fer-hi un àpat a causa de l'existència d'una font. Originàriamenl els terrenys eren propietat de Cal Jansana i la família de Ca l'Hermano hí tenia un hort arrendat. Aquests dos fets són els que acaben donant nom a l'indret.
Atribuir mots a les famílies és molt habitual i Ca l'Hermano deu el seu a un antic parent que havia entrat en un convent per fer-se frare (hermano). I tot i que va deixar els hàbits abans de ser ordenat.

## Referències

* ↑ «Sant Andreu de la Barca recupera l'espai natural de la Font de l'Hermano» (en català). Notícia a El Baix.cat, 03-09-2014. [Consulta: 26 juny 2015].
* ↑ «El món rural» (en català). Ajuntament de Sant Andreu de la Barca, 2013. Arxivat de l'original el 2015-06-26. [Consulta: 26 juny 2015].
# Claudia de foenore

Claudia de foenore ('Clàudia de l'interès dels préstecs') va ser una llei publicada per l'emperador Claudi prohibint als creditors deixar préstecs als fill de les persones importants perquè els tornessin amb interessos a la mort dels pares.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 30-31 [Consulta: 19 abril 2022].
# Borovaia

Borovaia - Боровая (rus) - és un poble de l'óblast de Bélgorod, a Rússia. El 2010 tenia 68 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Callionymus hildae

Callionymus hildae és una espècie de peix de la família dels cal·lionímids i de l'ordre dels cipriniformes que es troba a les Filipines.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chu Shong-tin

Chu Shong-tin (徐尚田, Tsui Seung Tin) (1933, província de Guangdong - 2014) va ser un artista marcial xinès.
Després d'anar-se a Hong Kong el 1949, va començar a entrenar l'art marcial Wing Chun del mestre Ip Man el gener de 1951. Entre molts estudiants de Ip Man, Chu Shong-tin és conegut com el rei de Siu Nim Tao, la primera forma de Wing Chun. Jim Fung i Suzanna Ho van ser alumnes seus.

## Referències

* ↑ Lam, Lana (Sep 11, 2011) "Grandmaster of wing chun wins fight with cancer". South China Morning Post

## Enllaços externs

* Pàgina web de Chu Shong-tin (xinès)
* Vídeo de Jim Fung y Chu Shong-tin
* Academia de Wing Chun Linaje del maestro Jim Fung en España
# Gleibat El Foula

Gleibat El Foula (àrab: اكليبات الفولة, Iglaybāt al-Fūla; amazic: ⴳⵍⵉⴱⴰⵜ ⵍⴼⵓⵍⴰ) és una vila i comuna rural de la província d'Oued Ed-Dahab, a la regió de Dakhla-Oued Ed-Dahab. Segons el cens de 2014 tenia una població total de 2.190 persones

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Darapskita

La darapskita és un mineral de la classe dels sulfats.

## Característiques

La darapskita és un sulfat de fórmula química Na₃(SO₄)(NO₃)·H₂O. Cristal·litza en el sistema monoclínic. Es troba en forma de cristalls tabulars prismàtics, allargats en [001] o [010], aplanats en {100}, de fins a 10 centímetres; amb menor freqüència cristalls tabulars gruixuts {100} amb contorns lleugerament rectangulars; poques vegades estalactítica, o en forma de "flors"; comunament en agregats granulars barrejats amb altres minerals salins. La seva duresa a l'escala de Mohs és 2,5.
Segons la classificació de Nickel-Strunz, la darapskita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana i grans; amb NO₃, CO₃, B(OH)₄, SiO₄ o IO₃» juntament amb els següents minerals: clinoungemachita, humberstonita, ungemachita, bentorita, charlesita, ettringita, jouravskita, sturmanita, thaumasita, carraraïta, buriatita, rapidcreekita, korkinoïta, tatarskita, nakauriïta, chessexita, carlosruizita, fuenzalidaïta i txeliabinskita.

## Formació i jaciments

Generalitzada en dipòsits de nitrat comercials, omplint els filons i les cavitats en regolites cimentades. Sol trobar-se associada a altres minerals com: nitratina, nitre, blödita, mirabilita, epsomita, halita i anhidrita. Va ser descoberta l'any 1891 a la Pampa del Toro, a Oficina Lautaro, Taltal (Antofagasta, Xile).

## Referències

* ↑ «Darapskite» (en anglès). Mindat. [Consulta: 3 juliol 2016].
* 1 2 «Darapskite» (en anglès). Handbook of Mineralogy. [Consulta: 3 juliol 2016].
# Cal Jaume del Bitxot

Cal Jaume del Bitxot és una masia del Prat de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Masia del tipus 1.I de l'esquema de Danés i Torras, amb l'afegit d'un mòdul lateral amb teulada a una vessant. El mòdul principal té la teulada a dues vessants i la façana, orientada a mar, és paral·lela a l'eix de la teulada. La masia compta amb un graner exempt fet de maó vist.

## Referències

* ↑ «Cal Jaume del Bitxot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 agost 2018].

## Enllaços externs

* Cal Jaume del Bitxot, fitxa del catàleg de l'Ajuntament
# Charles Augustus Young

Charles Augustus Young (Hannover, 15 de desembre de 1834 – 4 de gener de 1908) fou un dels primers astrònoms dels Estats Units, va morir de pneumònia després d'una malaltia breu, a la seva casa de Hanover, Nou Hampshire, el 4 de gener de 1908. Va observar eclipsis solars i treballà sobre espectroscòpia del Sol. Va observar una bengala solar amb un espectroscopi el 3 d'agost de 1872, i també anotà que va coincidir amb una tempesta magnètica damunt Terra.
Graduat a la Universitat de Dartmouth, més tard esdevingué professor el 1865 fins que el 1877 anà a Princeton.
Fou un educador exitós que va escriure una sèrie popular i àmpliament utilitzada en astronomia, incloent Manual d'Astronomia. Molts anys més tard, el 1927, quan Henry Norris Russell, Raymond Smith Dugan i John Quincy Stewart escrigueren el seu propi llibre, el van titular Astronomia: Una Revisió de Young Manual d'Astronomia.

## Galeria

* Placa per un dels descobriments de Charles Young.

## Vegeu també

* Premi Nobel
* Història de la física

## Referències

* ↑ «Prix Janssen (médaille d'or)». L'Année scientifique et industrielle, 35, 1891, p. 465.

## Enllaços externs

* Treball escrit per Charles Augustus Young a Wikisource
# Callionymus izuensis

Callionymus izuensis és una espècie de peix de la família dels cal·lionímids i de l'ordre dels cipriniformes que es troba al Japó.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Collbran

Collbran és una població dels Estats Units a l'estat de Colorado. Segons el cens del 2000 tenia 388 habitants.

## Demografia

Segons el cens del 2000, Collbran tenia 388 habitants, 145 habitatges, i 100 famílies. La densitat de població era de 299,6 habitants per km².
Dels 145 habitatges en un 36,6% hi vivien nens de menys de 18 anys, en un 53,8% hi vivien parelles casades, en un 9,7% dones solteres, i en un 31% no eren unitats familiars. En el 27,6% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,03.
Per edats la població es repartia de la següent manera: un 29,6% tenia menys de 18 anys, un 3,6% entre 18 i 24, un 26,8% entre 25 i 44, un 23,5% de 45 a 60 i un 16,5% 65 anys o més.
L'edat mediana era de 38 anys. Per cada 100 dones de 18 o més anys hi havia 84,5 homes.
La renda mediana per habitatge era de 32.500 $ i la renda mediana per família de 36.016 $. Els homes tenien una renda mediana de 28.438 $ mentre que les dones 27.917 $. La renda per capita de la població era de 17.080 $. Entorn del 5,9% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Collbran». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Collbran». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# George Porter

Sir George Porter, Baró Porter de Luddenham Kt OM, FRS (Stainforth, South Yorkshire, Anglaterra, 1920 - Canterbury, 2002) fou un químic i professor universitari anglès guardonat amb el Premi Nobel de Química l'any 1967.

## Biografia

Va néixer el 6 de desembre de 1920 a la ciutat de Stainforth, situada al comtat de Yorkshire. Va estudiar química a la Universitat de Leeds on es llicencià. Durant la Segona Guerra Mundial s'allistà voluntari a la Marina Real britànica i en finalitzar aquesta va esdevenir ajudant de Ronald Norrish a la Universitat de Cambridge. Posteriorment va esdevenir professor de química a la Universitat de Shefield i canceller de la Universitat de Leicester entre 1984 i 1995.
Membre de la Royal Society de Londres, en fou president entre 1985 i 1990. El 1972 va rebre el títol de Cavaller de mans del reina Elisabet II del Regne Unit, el 1989 li fou concedida l'Orde del Mèrit i el 1990 rebé el títol honorífic de Baron Porter of Luddenham. Va morir el 31 d'agost de 2002 a la seva residència de la ciutat de Canterbury, situada al comtat de Kent.

## Recerca científica

Inicià la seva recerca científica al costat de Ronald Norrish, amb el qual va desenvolupar estudis al voltant de les reaccions químiques que es realitzen a gran velocitat. Així mateix realitzà treballs sobre partícules de clorina i l'equilibri d'aquestes entre àtoms i molècules.
L'any 1967 fou guardonat amb el Premi Nobel de Química per les seves investigacions sobre les reaccions químiques ràpides, causades per destrucció de l'equilibri químic probocat per un ràpid impuls energètic, premi que compartí amb l'anglès Ronald Norrish i l'alemany Manfred Eigen.

## Enllaços externs

* «George Porter» (en anglès). The Nobel Prize. The Nobel Foundation.
# Dios Ke Te Crew

Dios Ke Te Crew (DKTC) és un grup gallec de música rap d'Ordes format l'any 2003. En les seves actuacions en directe és habitual presenciar obres de graffiti i veure ballar breakdance mentre el grup interpreta les seves cançons.

## Trajectòria

La primera gravació acreditada de Dios Ke Te Crew va ser el curtmetratge inclòs a la pel·lícula col·lectiva Hai que botalos, un recull de curtmetratges estrenat amb motiu de les eleccions al Parlament de Galícia de 2005. Va col·laborar en la banda sonora de l'episodi titulat «O derradeiro», amb el tema «Herdeiros da ditadura».
L'any 2006 va publicar el seu primer treball en format professional, un LP titulat Xénese amb 16 temes. Va ser gravat al propi estudi del grup, Rapapoulo, i autoeditat pel seu propi segell DKTC Sons i l'editorial gallega Falcatruada. Distribuït internacionalment, va ser el primer disc de rap fet íntegrament en gallec. Va estar influenciat pel jazz, el rock, el reggae, el hardcore i el funk, i va comptar amb la participació de l'actor Miguel de Lira interpretant el Cabo Ameneiro, un guàrdia civil que interromp en una festa del grup. De l'àlbum se'n van vendre més de 7.000 còpies.
L'any 2011 va estrenar el seu segon treball, Humanose, amb 13 cançons noves, i aquest cop editat per Boa Music. L'any 2013, coincidint amb el desè aniversari del grup, van llançar el maxisenzill Dez, amb dues cançons noves, i van iniciar una gira per la península Ibèrica.
El març de 2019 es va estrenar el videoclip de «Melancholy», dirigit per Xaime Miranda i inspirat en la pel·lícula Melancolia, de Lars von Trier. El 2021, realitzaren un díptic audiovisual amb el grup de trap Boyanka Kostova inspirat en les pel·lícules sobre la màfia. Amb «OG» i «Ácido uriko» portaren a la màxima expressió el fet de ser gallec.

## Discografia

* Xénese (DKTC sons, 2006)
* Humanose (Boa Music, 2011)
* Dez (2013)
* O ciclo da serpe (2019)

## Referències

* ↑ «"Xénese", o rap contundente e en galego de Dios Ke Te Crew». , 25-04-2006. Arxivat 2019-10-25 a Wayback Machine. «Còpia arxivada». Arxivat de l'original el 2019-10-25. [Consulta: 30 gener 2022].
* ↑ «Dios Ke Te Crew saca a rúa o seu agardado segundo disco Humanose». , 20-07-2011.
* ↑ «Dios ke te Crew: Hai 10 anos o deus Hip-Hop estaba realmente anoxado co capitalismo, e así segue!». . Arxivat 2019-10-25 a Wayback Machine. «Còpia arxivada». Arxivat de l'original el 2019-10-25. [Consulta: 30 gener 2022].
* ↑ «Sokram (Dios Ke Te Crew): "Hai unha autocensura que nos impoñemos polo medo á represión"». .
* ↑ «Dios Ke Te Crew. O colectivo hip hop de Ordes presenta disco cun show irrepetible». , 07-05-2019.
* ↑ «Dios Ke Te Crew y Boyanka Kostova, original gangsta» (en castellà). MonoSonroro, 20-07-2021. [Consulta: 30 gener 2022].
# Formatge romà

El formatge romà és un formatge italià elaborat amb llet de vaca (en aquest cas se sol denominar «vaccino romà»). I de vegades sol elaborar-se amb llet d'ovella (en aquest cas es denomina «pecorí romà»). Es caracteritza per la seva densitat i salinitat, sol ratllar per ser emprat en les salses.

## Característiques

Aquest formatge s'elabora amb un mètode especial anomenat "rummaging curd" que permet les altes densitats de pasta i una salaó elevada. El formatge romà posseeix un contingut gras que pot rondar els 27%, i un contingut d'aigua que arriba al 32%. Es tracta d'un formatge italià de molt llarga tradició, molt popular de la zona històrica de Latium.

## Referències

* http://lular.es/a/comida/2010/10/Que-es-el-queso-romano.html Arxivat 2012-03-04 a Wayback Machine.
# Cn

Cn o CN té els següents significats:
* Copernici, element químic de nombre atòmic 112
* Complement del nom, funció sintàctica que engloba tots aquells sintagmes o paraules que modifiquen el significat d'un nom
* .cn, Domini d'Internet de primer nivell territorial
* Cartoon Network, canal de televisió nord-americà dedicat als dibuixos animats
Viccionari